Hotărârea Curții (Camera a patra) din 4 octombrie 2012 — ED & F Man Alcohols
(Cauza C-669/11)
„Protecția intereselor financiare ale Uniunii — Regulamentul (CE, Euratom) nr. 2988/95 — Domeniul material de aplicare — Noțiunea «atingere a intereselor financiare ale Uniunii» — Procedură simplă de achiziție la exportul de alcool provenit din vin deținut de agențiile de intervenție — Exportul de loturi de alcool în afara Uniunii după expirarea termenului acordat — Reținerea garanției de bună executare — Măsuri administrative — Sancțiuni administrative — Regulamentul (CE) nr. 360/95 — Regulamentul (CE) nr. 1623/2000 — Aplicarea retroactivă a sancțiunii celei mai puțin severe”
1.                     Resurse proprii ale Uniunii Europene — Regulament privind protecția intereselor financiare ale Uniunii — Abatere — Noțiune —
Încălcarea de către un operator căruia i s-au atribuit loturi de alcool a obligației de a exporta aceste loturi în afara Uniunii
în termenul impus — Includere (Regulamentul nr. 2988/95 al Consiliului, art. 1; Regulamentul nr. 360/95 al Comisiei) (a se
vedea punctele 35-38 și dispozitiv 1)
2.                     Resurse proprii ale Uniunii Europene — Regulament privind protecția intereselor financiare ale Uniunii — Sancțiune administrativă —
Noțiune — Pierdere totală sau parțială a garanției de bună execuție constituită de un exportator pentru a asigura respectarea
obligațiilor sale, precum exportul în termenul acordat — Includere [Regulamentul nr. 2988/95 al Consiliului, art. 5; Regulamentul
nr. 360/95 al Comisiei, art. 5 alin. (5), și Regulamentul nr. 1623/2000 al Comisiei, art. 91 alin. (12)] (a se vedea punctele
40, 41 și 43 și dispozitiv 2)
3.                     Agricultură — Organizarea comună a piețelor — Vin — Vânzări prin proceduri simple de achiziții la exportul de alcool provenit
din vin în afara Uniunii — Sancțiuni administrative în cazul neefectuării exportului în termenul prevăzut — Pierderea garanției
de bună execuție — Temei juridic — Imposibilitatea de a aplica o sancțiune exclusiv în temeiul articolului 5 din Regulamentul
nr. 2988/95 — Necesitatea de a o întemeia pe articolul 5 alineatul (5) din Regulamentul nr. 360/95 [Regulamentul nr. 2988/95
al Consiliului, art. 5; Regulamentul nr. 360/95 al Comisiei, art. 5 alin. (5)] (a se vedea punctele 46-49 și dispozitiv 3)
4.                     Agricultură — Organizarea comună a piețelor — Vin — Vânzări prin proceduri simple de achiziții la exportul de alcool provenit
din vin în afara Uniunii — Neregularitate care dă naștere la sancțiuni — Neaplicarea retroactivă a sancțiunilor mai puțin
severe care rezultă din dispozițiile coroborate ale Regulamentelor nr. 2988/95 și nr. 1623/2000 — Aplicarea Regulamentului
nr. 360/95 ca lege specială care privește exclusiv anumite exporturi în Brazilia [Regulamentul nr. 2988/95 al Consiliului,
art. 2 alin. (2); Regulamentul nr. 2220/85 al Comisiei, art. 23, Regulamentul nr. 360/95 al Comisiei, art. 5 alin. (5), și
Regulamentul nr. 1623/2000 al Comisiei, art. 91 alin. (2), (12), (13) și (100)] (a se vedea punctele 53, 57-60 și dispozitiv 4)
Obiectul
Cerere de decizie preliminară — Conseil d'État — Interpretarea articolului 5 alineatul (5) din Regulamentul (CE) nr. 360/95
al Comisiei din 22 februarie 1995 privind deschiderea vânzărilor prin proceduri simple de achiziții la exportul de alcool
provenit din vin deținut de agențiile de intervenție (JO L 41, p. 14), a articolului 91 alineatul (12) din Regulamentul (CE)
nr. 1623/2000 al Comisiei din 25 iulie 2000 de stabilire a normelor de aplicare a Regulamentului (CE) nr. 1493/1999 privind
organizarea comună a pieței vitivinicole, în ceea ce privește mecanismele pieței (JO L 194, p. 45, Ediție specială, 03/vol. 34,
p. 120), a articolului 1 din Regulamentul (CE, Euratom) nr. 2988/95 al Consiliului din 18 decembrie 1995 privind protecția
intereselor financiare ale Comunităților Europene (JO L 312, p. 1, Ediție specială, 01/vol. 1, p. 166), precum și a dispozițiilor
Regulamentului (CEE) nr. 377/93 al Comisiei din 12 februarie 1993 privind modalitățile de aplicare referitoare la comercializarea
alcoolului obținut prin distilare în conformitate cu articolele 35, 36 și 39 din Regulamentul (CEE) nr. 822/87 al Consiliului
și deținut de agențiile de intervenție (JO L 43, p. 6) și ale Regulamentului (CEE) nr. 2220/85 al Comisiei din 22 iulie 1985
de stabilire a normelor comune de aplicare a regimului de garanții pentru produsele agricole (JO L 205, p. 5, Ediție specială,
03/vol. 5, p. 24) — Vânzări prin proceduri simple de achiziții la exportul de alcool provenit din vin deținut de agențiile
de intervenție în vederea unei utilizări finale în sectorul carburanților — Depășirea de către câștigătorul licitației a termenului
de export — Sancțiuni administrative sau măsuri de altă natură — Neîndeplinire a obligațiilor susceptibilă să prejudicieze
bugetul Uniunii
Dispozitivul
1)
Nerespectarea de către un operator a termenului de export prevăzut pentru cantitățile de alcool care i-au fost atribuite în
cadrul unei proceduri de achiziții organizate de Comisia Europeană, precum cea reglementată prin Regulamentul (CE) nr. 360/95
al Comisiei din 22 februarie 1995 privind deschiderea vânzărilor prin proceduri simple de achiziții la exportul de alcool
provenit din vin deținut de agențiile de intervenție, constituie o „abatere” în sensul articolului 1 din Regulamentul (CE,
Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene.
2)
Pierderea totală sau parțială a unei garanții de bună execuție, precum cea prevăzută la articolul 5 alineatul (5) din Regulamentul
nr. 360/95, sau a unei garanții destinate să asigure exportul în termenele acordate, precum cea prevăzută la articolul 91
alineatul (12) din Regulamentul (CE) nr. 1623/2000 al Comisiei din 25 iulie 2000 de stabilire a normelor de aplicare a Regulamentului
(CE) nr. 1493/1999 privind organizarea comună a pieței vitivinicole, în ceea ce privește mecanismele pieței, se încadrează
în sfera noțiunii de sancțiune administrativă în sensul articolului 5 din Regulamentul nr. 2988/95.
3)
În circumstanțe precum cele din litigiul principal, articolul 5 alineatul (5) din Regulamentul nr. 360/95 reprezintă temeiul
juridic necesar pentru aplicarea unei sancțiuni constând în pierderea totală sau parțială a unei garanții de bună execuție.
4)
În circumstanțe precum cele din litigiul principal, articolul 2 alineatul (2) din Regulamentul nr. 2988/95 trebuie să fie
interpretat în sensul că pentru a sancționa nerespectarea termenului acordat pentru exportul în Brazilia a cantităților de
alcool atribuite în cadrul unei proceduri de achiziții în aplicarea dispozițiilor Regulamentului nr. 360/95, autoritățile
naționale trebuie să aplice sancțiunea prevăzută la articolul 5 alineatul (5) din acest din urmă regulament, iar nu pe cea
prevăzută la articolul 91 alineatul (12) din Regulamentul nr. 1623/2000.